****

**คำอธิบายรายวิชา**

**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นประถมศึกษาปีที่ 4 เวลา 40 ชั่วโมง/ปี**

ศึกษาเกี่ยวกับลักษณะของทัศนธาตุในสิ่งแวดล้อมรอบตัว และงานทัศนศิลป์ และจำแนกทัศนธาตุของสิ่งต่าง ๆ โดยเน้นเส้น สี รูปร่าง รูปทรง พื้นผิว และพื้นที่ว่าง สามารถเปรียบเทียบรูปลักษณะของรูปร่าง รูปทรงได้อย่างถูกต้อง อภิปรายเกี่ยวกับอิทธิพลของสีวรรณะอุ่นและสีวรรณะเย็นที่มีต่ออารมณ์ความรู้สึกของมนุษย์ได้อย่างสมเหตุสมผล พร้อมทั้งสามารถวาดภาพระบายสี โดยเลือกใช้วรรณะสีอุ่นและวรรณะสีเย็นในการถ่ายทอดอารมณ์ ความรู้สึก และจินตนาการได้อย่างเหมาะสม นำผลงานมาเปรียบเทียบความคิด ความรู้สึกที่ถ่ายทอดผ่านงานทัศนศิลป์ของตนเองและบุคคลอื่นได้อย่างสร้างสรรค์และให้เกียรติผู้อื่น สามารถบรรยายลักษณะของภาพ โดยเน้นเรื่องการจัดระยะ ความลึก น้ำหนัก และแสงเงาในภาพ

โดยฝึกฝนกระบวนการทางทัศนศิลป์ให้มีทักษะพื้นฐานในการใช้วัสดุ อุปกรณ์สร้างสรรค์งานวาดภาพระบายสีและพิมพ์ภาพให้ชำนาญ เพื่อให้มีทักษะในการสร้างสรรค์งานทัศนศิลป์ตามจินตนาการของตนเองได้อย่างมีความสุขและราบรื่น

รู้จักและบรรยายเกี่ยวกับงานทัศนศิลป์ที่มาจากวัฒนธรรมต่าง ๆ สามารถระบุและอภิปรายกับผู้อื่นเกี่ยวกับงานทัศนศิลป์ในเหตุการณ์และงานเฉลิมฉลองของวัฒนธรรมในท้องถิ่นได้อย่างเห็นคุณค่าในวัฒนธรรมและภูมิปัญญาท้องถิ่น นำไปสู่การรู้คุณค่า พร้อมที่จะสืบสานผลงานทัศนศิลป์ในท้องถิ่นของตนเองได้อย่างสร้างสรรค์ต่อไป

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | **ป.4/1, ป.4/2, ป.4/4, ป.4/5, ป.4/9** | **ป.4/3, ป.4/6, ป.4/7, ป.4/8** |
| **มฐ. ศ 1.2** | **ป.4/2** | **ป.4/1** |
|  | **6 ตัวชี้วัด** | **5 ตัวชี้วัด** |

**รวม 11 ตัวชี้วัด**

**โครงสร้างรายวิชาพื้นฐาน ทัศนศิลป์ ป.4**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ทัศนธาตุกับงานศิลป์ | **ตัวชี้วัดระหว่างทาง**  **มฐ. ศ 1.1 ป.4/1**  เปรียบเทียบรูปลักษณะของรูปร่าง รูปทรง ในธรรมชาติ สิ่งแวดล้อม และงานทัศนศิลป์  **ตัวชี้วัดปลายทาง**  **มฐ. ศ 1.1 ป.4/3**  จำแนกทัศนธาตุของ สิ่งต่าง ๆ ในธรรมชาติ สิ่งแวดล้อมและงานทัศนศิลป์ โดยเน้นเรื่องเส้น สี รูปร่าง รูปทรง พื้นผิว และพื้นที่ว่าง | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | สิ่งต่าง ๆ รอบตัวที่เราสังเกตเห็นในธรรมชาติและสิ่งแวดล้อมจะมีรูปร่างและรูปทรงที่แตกต่างกันไป  ในการสร้างสรรค์ผลงานทัศนศิลป์ เราสามารถนำรูปร่างและรูปทรงต่าง ๆ มาใช้ในการสร้างสรรค์ผลงานทัศนศิลป์ได้ ทำให้ ผลงานที่สร้างสรรค์มีความสวยงาม น่าสนใจมากขึ้น  ทัศนธาตุจัดว่าเป็นองค์ประกอบสำคัญของ สิ่งต่าง ๆ ที่อยู่ในธรรมชาติ สิ่งแวดล้อม และงานทัศนศิลป์ การศึกษาวิชาทัศนศิลป์ ผู้เรียนจะต้องมีความรู้ ความเข้าใจเกี่ยวกับ ทัศนธาตุแต่ละประเภท สามารถจำแนกความแตกต่างของทัศนธาตุได้อย่างถูกต้อง เพื่อให้สามารถเลือกนำทัศนธาตุไปใช้ในการสร้างสรรค์ผลงานทัศนศิลป์ได้ | **12** |
| **หน่วย**  **การเรียนรู้ที่ 2**  สนุกกับงานศิลป์ | **ตัวชี้วัดระหว่างทาง**  **มฐ. ศ 1.1 ป.4/2**  อภิปรายเกี่ยวกับอิทธิพลของสีวรรณะอุ่นและสีวรรณะเย็นที่มีต่ออารมณ์ของมนุษย์  **มฐ. ศ 1.1 ป.4/4**  มีทักษะพื้นฐานในการใช้วัสดุ อุปกรณ์สร้างสรรค์งานพิมพ์ภาพ  **มฐ. ศ 1.1** **ป.4/5**  มีทักษะพื้นฐานในการใช้วัสดุ อุปกรณ์สร้างสรรค์งานวาดภาพระบายสี  **มฐ. ศ 1.1** **ป.4/9**  เลือกใช้วรรณะสีเพื่อถ่ายทอดอารมณ์ความรู้สึกในการสร้างงานทัศนศิลป์  **ตัวชี้วัดปลายทาง**  **มฐ. ศ 1.1 ป.4/6**  บรรยายลักษณะของภาพ โดยเน้นเรื่องการจัดระยะ ความลึก น้ำหนัก และแสงเงาในภาพ  **มฐ. ศ 1.1 ป.4/7**  วาดภาพระบายสี โดยใช้สีวรรณะอุ่นและสีวรรณะเย็นถ่ายทอดความรู้สึกและจินตนาการ  **มฐ. ศ 1.1 ป.4/8**  เปรียบเทียบความคิด ความรู้สึกที่ถ่ายทอดผ่านงานทัศนศิลป์ของตนเองและบุคคลอื่น | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | สีที่ใช้ในการสร้างสรรค์ผลงานทัศนศิลป์สามารถแบ่งเป็น 2 วรรณะ ได้แก่ วรรณะสีอุ่นและวรรณะสีเย็น ซึ่งสีทั้ง 2 วรรณะล้วนส่งผลต่ออารมณ์และความรู้สึก ดังนั้น ในการวาดภาพระบายสี ควรเลือกใช้วรรณะสีให้เหมาะสม เพื่อให้ผลงานสามารถสื่อสารอารมณ์ความรู้สึกไปยังผู้ชมได้อย่างชัดเจน  การพิมพ์ภาพ ผู้สร้างงานต้องรู้จักเลือกใช้วัสดุ และอุปกรณ์ที่มีความหลากหลายและเหมาะสมมาใช้ในการพิมพ์ภาพ รวมถึงนำความคิดริเริ่มสร้างสรรค์มาผสมผสานในผลงาน เพื่อให้ผลงานการพิมพ์ภาพมีความสมบูรณ์สามารถสื่อความหมายได้  ผลงานการวาดภาพระบายสีที่มีความสวยงาม สามารถสื่อสารเรื่องราวต่าง ๆ ไปยังผู้ชมได้อย่างชัดเจนนั้น ผู้สร้างงานต้องรู้จักจัดองค์ประกอบของภาพให้มีระยะความลึก น้ำหนัก และแสงเงาที่เหมาะสม เพื่อให้ภาพดูมีมิติเหมือนจริงยิ่งขึ้น | **19** |
| **หน่วย**  **การเรียนรู้ที่ 3**  ศิลปะท้องถิ่น | **ตัวชี้วัดระหว่างทาง**  **มฐ. ศ 1.2 ป.4/2**  บรรยายเกี่ยวกับงานทัศนศิลป์ที่มาจากวัฒนธรรมต่าง ๆ  **ตัวชี้วัดปลายทาง**  **มฐ. ศ 1.2 ป.4/1**  ระบุและอภิปรายเกี่ยวกับงานทัศนศิลป์ในเหตุการณ์และงานเฉลิมฉลองของวัฒนธรรมในท้องถิ่น | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | งานทัศนศิลป์ที่เกี่ยวข้องกับงานเฉลิมฉลองของวัฒนธรรมแต่ละท้องถิ่นมีความสำคัญเนื่องจากเป็นสิ่งที่จะสะท้อนวิถีชีวิตและวัฒนธรรมที่งดงามของผู้คนในท้องถิ่นนั้น ๆ ในผลงาน  งานทัศนศิลป์ของแต่ละท้องถิ่นมีลักษณะผลงานที่แตกต่างกันไปตามวิถีชีวิต ประเพณี และวัฒนธรรมของคนในท้องถิ่น โดยสร้างสรรค์จากฝีมือคนท้องถิ่น ผ่านการความรู้ที่ถ่ายทอดกันมาอย่างยาวนาน | **9** |